Muzeul copiilor: Un spațiu inovativ și creativ pentru cei mici.
Muzeul oferă patru tururi ghidate, de marţi până duminică, între orele 10 şi 18. Accesul este gratuit şi se face pe bază de rezervare online. Copiii învaţă prin jocuri şi experimente despre biologie, fizică, multimedia şi artele spectacolului.
Un robot, un submarin, o rachetă, părţile corpului uman şi un studio de televiziune.Unde să le pui pe toate, dacă nu într-un muzeu?Şi nu orice muzeu. Muzeul Copiilor din Capitală le oferă celor mici posibilitatea să învețe prin metode interactive.Pentru Beatrice și Maria, camera corpului uman a fost cea mai interesantă."Am vizitat camera despre corpul uman, am fost în bucătărie, am fost la geografie, mai avem de intrat în camera cu experimente. Cel mai mult mi-a plăcut camera despre corpul uman, pentru că vreau să devin doctor", spune Beatrice, în vârstă de 12 ani."Am văzut corpul uman. Am învăţat că inima bate şi chiar şi când dormim", adaugă și Maria, care are 5 ani.Accesul este gratuitDacă vrei să-ți duci și tu copilul, e bine să știi că vizitatorii intră doar în grupuri de cel mult 15 şi că trebuie să respecți distanţa fizică.De asemenea, pe tot parcursul turului ai dispensere cu dezinfectant, aşa că nu-ţi face griji.Și, în plus, exponatele sunt şi ele dezinfectate, după fiecare grup care intră într-o cameră."Unul dintre obiectivele principale este acela de a promova educaţia non-formală, prin învăţare experienţială, iar asta face şi special muzeul nostru, tocmai faptul că toate exponatele toate pot fi atinse, manevrate, copiii se pot juca cu ele", explică Cătălin Bîrsan, reprezentant al muzeului.Ți-am păstrat pentru final, cele mai importante două lucruri: Accesul la Muzeul Copiilor este gratuit, dar ca să îl vizitezi, trebuie să îți faci înainte de orice o rezervare online.